તાલુકાના કંડલા માર્ગે તુણા ગામ નજીક ટ્રકના ઠાઠામાં અન્ય ટ્રક ભટકાતા યુવાન ચાલકનું મોત થયું હતું. જ્યારે અન્ય એકને ઈજાઓ થવા પામી હતી. કંડલા મરીન પોલીસ મથકના તપાસનીશ પીએસઆઈ કે.એફ.દેવમોરારીએ ઘટના સ્થળેથી વિગતો આપતા જણાવ્યું હતું કે, ગોઝારા અકસ્માતનો બનાવ રાત્રીના ૧.૪૫ કલાકે કંડલા-તુણા માર્ગે બનવા પામ્યો હતો. વાવા તાલુકાના સુઈ ગામના દિનેશદાન પુજાદાન ગઢવી (ઉ.વ.3૨) તથા ક્લીનર વિક્રમ શંકરભાઈ રાજપુત (ઉ.વ.૨૭) બન્ને જણા પોતાના કબજાની ટ્રક નંબર જીજે. ૮.યુ.3૪3૪ લઈને જતા હતા ત્યારે ડીઝલ ખૂટી જતા એર લઈ ગયેલ જેથી બન્ને જણા ટ્રકને સાઈડમાં ઉભી રાખી કલીનર વિકરમ મોબાઈલથી લાઈટ બતાવતો હતો અને દિનેશદાન પમ્પિંગ કરતો હતો. તેવા સમયે પાછળથી યમદુત બની આવતી ટ્રકના ચાલકે ઊભેલી ટ્રકના ઠાઠામાં ધડાકાભેર ભટકાવતા દિનેશદાનની પીઠ ઉપરથી ફરી વળતા ગંભીર ઈજાઓ થતા ઘટના સ્થળે મોત થયું હતું. જ્યારે વિક્રમને ઈજાઓ થતાં આદિપુર ખાનગી હોસ્પિટલમાં દાખલ કર્યો હતો. અકસ્માત સર્જનાર ટ્રક ચાલક સામે ઈજા પામનાર વિક્રમ રાજપુતની ફરિયાદ પરથી ગુનો નોંધી તપાસ હાથ ધરી છે.